Νομαρχιακή Αυτοδιοίκηση Αθηνών - Πειραιώς

Η Νομαρχιακή Αυτοδιοίκηση Αθηνών - Πειραιώς (1994 - 2010), κοινώς γνωστή και ως Υπερνομαρχία Αθηνών - Πειραιώς, συγκροτείτο από τα νομαρχιακά διαμερίσματα (κοινώς νομαρχίες) Αθηνών και Πειραιώς και αποτελούσε τον συντονιστικό φορέα των δύο νομαρχιών, ως οργανισμός τοπικής αυτοδιοίκησης β΄ βαθμού. Αποτελείτο από 64 δήμους και 2 κοινότητες, με έκταση 1.290 τ.χλμ. και συνολικό πληθυσμό 3.206.280 κατοίκων σύμφωνα με την απογραφή του 2001. Η υπερνομαρχία συστάθηκε το 1994, με ταυτόχρονο επαναπροσδιορισμό των ορίων των νομαρχιών Αθηνών και Πειραιώς.N. 2240/1994 «Συμπλήρωση διατάξεων για τη Νομαρχιακή Αυτοδιοίκηση και άλλες διατάξεις» (Φ.Ε.Κ. Α΄ 153/16.09.1994)

Τη θέση του προέδρου της Νομαρχιακής Αυτοδιοίκησης Αθηνών - Πειραιώς, ή όπως αποκαλείτο του υπερνομάρχη Αθηνών - Πειραιώς, κατείχαν οι εξής:

ΥπερνομάρχηςΠερίοδοςΣχόλιαΕυάγγελος Κουλουμπής<center>1995–1998Θεόδωρος Κατριβάνος<center>1999–2002Φώφη Γεννηματά<center>2003–2007(παραιτήθηκε κατά τη δεύτερη θητεία της με σκοπό την υποψηφιότητά της στις βουλευτικές εκλογές του 2007)Ντίνα Μπέη<center>2007–2010

Η Νομαρχιακή Αυτοδιοίκηση Αθηνών - Πειραιώς καταργήθηκε σύμφωνα με το Πρόγραμμα Καλλικράτης και από την 1η Ιανουαρίου 2011 η περιοχή ευθύνης της, που εντάχθηκε στην Περιφέρεια Αττικής, διαχωρίστηκε σε έξι περιφερειακές ενότητες.

Δείτε επίσης
 Νομαρχία Αθηνών
 Νομαρχία Πειραιώς
 Αττική

Παραπομπές

Εξωτερικοί σύνδεσμοι
 Νομαρχιακή Αυτοδιοίκηση (Υπερνομαρχία) Αθηνών - Πειραιώς (αρχείο ιστότοπου)
 Νομαρχία Αθηνών: αρχείο ιστότοπων nomarxia.gr και nom-athinas.gov.gr
Νομαρχία Πειραιώς (αρχείο ιστότοπου)

Κατηγορία:Αθήνα
Κατηγορία:Νομαρχία Αθηνών
Κατηγορία:Νομαρχία Πειραιά
Κατηγορία:Πρώην διοικητικές διαιρέσεις της Ελλάδας